נסלי ברדה

נֶסְלי בַּרְדָה (נולדה ב-3 בנובמבר 1983) היא עיתונאית, מגישת חדשות, אשת רדיו וטלוויזיה ישראלית.

ביוגרפיה
ברדה נולדה, גדלה והתחנכה באורנית, ולה שלושה אחים. אמה בנקאית, ואביה היה איש קבע בחיל הקשר. למדה בתיכון לאמנויות "תלמה ילין" במגמת תיאטרון. את שירותה הצבאי עשתה בגלי צה"ל, שם שירתה ככתבת לענייני משטרה. עם שחרורה הצטרפה ל"חדשות 10" ככתבת הבריאות ובהמשך ככתבת הפלילים. בתקופת מלחמת לבנון השנייה שידרה דיווחים שוטפים מגבול הצפון. ב-2007 הגישה את תוכנית הבוקר של ערוץ 10, "כל בוקר". כעבור שנתיים, החלה להגיש בימי חמישי בערב את תוכנית האקטואליה "היום שהיה" וערכה כתבות לתוכנית התחקירים "המקור" של חדשות 10.

בשנת 2011 הגישה את מהדורת "השבוע", מהדורת חדשות שישי של ערוץ 10. באוגוסט 2014 עזבה את חדשות 10 ועברה לשידורי קשת, כחלק מצוות תוכנית "עובדה". החל מנובמבר 2017 היא מנחה את "חדשות הבוקר" של קשת 12 בימי חמישי.

במאי 2018 החלה לשדר את "אחד למיליון", סדרה העוסקת בהצגת אנשים שנקלעו לאירועים יוצאי דופן..

במהלך שנת 2023 התחילה להגיש את התוכנית אנשים בקשת 12.

חיים אישיים 
ברדה הייתה בזוגיות במשך עשור עם עורכת הטלוויזיה אירית מגל. השתיים נישאו ביוני 2018, בספטמבר 2020 ילדה ברדה את בתן המשותפת, וביולי 2023 פרסמה כי נפרדו.

קישורים חיצוניים

הערות שוליים 

שדרניות רדיו ישראליות
שדרני רדיו ישראלים
חיילי גלי צה"ל
ערוץ עשר: שדרניות, שחקניות ומנחות
נשות טלוויזיה ישראליות
מנחות טלוויזיה ישראליות
כתבים פליליים
מנחי טלוויזיה להט"בים ישראלים
עיתונאים להט"בים ישראלים
בוגרות תלמה ילין
בוגרי תלמה ילין
עיתונאיות ישראליות
עיתונאים ישראלים
מגישות חדשות ישראליות
מגישי חדשות ישראלים
מתחרי מאסטר שף (ישראל) V.I.P
אורנית: אישים
להט"ביות ישראליות
עיתונאיות לסביות ישראליות
ישראליות שנולדו ב-1983
ישראלים שנולדו ב-1983